OpenLLM-France/wikimedia huggingface dataset:
# Aviva Chomsky

Aviva Chomsky (Boston, Massachusetts, 20 d'abril de 1957) és una professora universitària, historiadora i activista estatunidenca.
Filla gran dels lingüistes Noam i Carol Chomsky, Aviva Chomsky va obtenir la seva llicenciatura en espanyol i portuguès a la Universitat de Califòrnia a Berkeley el 1982. També va fer un màster en història el 1985 i un doctorat en la mateixa àrea el 1990. Durant la seva trajectòria professional ha exercit com a professora d'Història i coordinadora d'Estudis Llatinoamericans i del Carib a la Salem State University a Massachusetts. També va ensenyar al Bates College, a Maine, i va ser investigadora associada a la Universitat Harvard.
La seva investigació ha girat al voltant de la història del moviment obrer als Estats Units, dels moviments socials, l'organització laboral a les empreses multinacionals i els seus treballadors, i com s'organitza la gent per al canvi social. El 2010 va publicar A History of the Cuban Revolution (Una història de la revolució cubana). La seva primera obra, West Indian Workers and the United Fruit Company in Costa Rica, 1870-1940, publicada l'any 1996, i que va ser objecte d'una revisió publicada a les columnes de The American Historical Review el juny de 1997, està dedicada a la gènesi de la United Fruit Company (UFW) al segle XIX, a través de la història paral·lela de la construcció del ferrocarril a la costa atlàntica de Costa Rica, a partir de 1871, i la creació de plantacions de plàtans a les proximitats immediates. Precisament, Aviva Chomsky es va unir aquest sindicat l'any 1976. Aquesta publicació, que també estudia el naixement d'un sistema socioeconòmic particular entre els treballadors jamaicans d'origen africà vinculats a la construcció del ferrocarril i l'explotació de plantacions de plàtans, va ser premiada amb el Premi al Millor Llibre de 1997, que atorga el New England Council of Latin American Studies, organització de la qual posteriorment va ser membre, encarregada de presidir el comitè de selecció per a l'atorgament del Premi al Millor Llibre.

## Referències

* 1 2 Bravo, Luís «La Historia olvidada de la Revolución de Centroamerica: Revolución, Violencia y las Raíces de la Migración». El Heraldo Latino Newspaper, 05-05-2021 [Consulta: 21 juny 2024].
* ↑ «Aviva Chomsky». The Nation [Consulta: 21 juny 2024].
* ↑ «Hija de Noam Chomsky dictará conferencia en la Uniautónoma». El Heraldo, 18-06-2013 [Consulta: 21 juny 2024].
* ↑ Kapcia, Antoni «Aviva Chomsky, A History of the Cuban Revolution (Chichester: Wiley-Blackwell, 2011)». Journal of Latin American Studies, Vol. 43, Núm. 4, 2011, pàgs. 787-788. ISSN: 1469-767X [Consulta: 21 juny 2024].
# Miklós Szilvásy

Miklós Szilvásy (Márianosztra, 5 de desembre de 1925 - Budapest, 24 de maig de 1969) va ser un lluitador hongarès, especialista en lluita grecoromana, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on va guanyar la medalla de plata en la competició del pes wèlter del programa de lluita grecoromana. Quatre anys més tard, als Jocs de Hèlsinki, guanyà la medalla d'or en el mateix pes. El 1956 va disputar els seus tercers Jocs, on quedà eliminat en sèries en la prova del pes wèlter.
En el seu palmarès també destaca una medalla de plata al Campionat del Món de lluita de 1953, així com 15 campionats nacionals.

## Referències

* 1 2 «Olympedia – Miklós Szilvásy». [Consulta: 5 agost 2022].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 7 agost 2022].
# Vinceae

Vinceae és una tribu de plantes de la subfamília de les Rauvolfioideae que pertany a la família de les Apocynaceae. Comprèn 8 gèneres. El gènere tipus és: Vinca L.

## Gèneres

* Ammocallis Small = Catharanthus G. Don
* Amsonia Walter
* Bleekeria Hassk. = Ochrosia Juss.
* Cabucala Pichon = Petchia Livera
* Calpicarpum G. Don = Kopsia Blume
* Catharanthus G. Don
* Cyrtosiphonia Miq. = Rauwolfia L.
* Dissolena Lour. = Rauwolfia L.
* Excavatia Markgr. = Ochrosia Juss.
* Heurckia Müll. Arg. = Rauwolfia L.
* Kentrochrosia K. Schum. & Lauterb. = Kopsia Blume
* Kopsia Blume
* Lactaria Raf. = Ochrosia
* Lochnera Rchb. ex Endl. = Catharanthus G. Don
* Neisosperma Raf. =~ Ochrosia Juss.
* Ochrosia Juss.
* Ophioxylon L. = Rauwolfia L.
* Petchia Livera
* Podochrosia Baill. = Rauwolfia L.
* Pseudochrosia Blume = Ochrosia Juss.
* Rauwolfia L.
* Rauvòlfia L. = Rauwolfia L.
* Rhazya Decne.
* Vinca L.

## Referències

* ↑ USDA, ARS, National Genetic Resources Program. Germplasm Resources Information Network - (GRIN) [Base de Dades en Línia]. National Germplasm Resources Laboratory, Beltsville, Maryland. URL: http://www.ars-grin.gov/cgi-bin/npgs/html/gnlist.pl?1684 Arxivat 2015-09-24 a Wayback Machine. (22 d'octubre de 2013)
# Constantin Henriquez

* Aquest article tracta sobre el jugador de rugbi. Si cerqueu l'esportista que estira la corda, vegeu «Francisco Henríquez de Zubiría».
Constantin Henriquez va ser un jugador de rugbi haitià de naixement i francès d'adopció que va competir a cavall del segle xix i el segle xx. Va jugar de vuit, wing i centre. El 1900 va prendre part en els Jocs Olímpics de París, amb la qual cosa fou el primer negre en disputar uns Jocs Olímpics i alhora el primer en guanyar una medalla d'or en la competició de rugbi formant part de l'equip francès.
Fou jugador dels equips Olympique de París i Stade Français. Amb aquest segon guanyà les lligues franceses de 1897, 1898 i 1901.
Va introduir el futbol a Haití el 1904 i marcà el primer gol en un campionat local. Junt amb el seu germà Alphonse fou cofundador de la Union Sportive Haïtienne. El 1950 fou designat senador a Haití.

## Referències

* ↑ David Kenneth Wiggins (ed.), African Americans in sports, Volume 1, Page 264 (Sharpe Reference:2004), ISBN 0-7656-8055-6, ISBN 978-0-7656-8055-6
* ↑ «Constantin Henriquez Olympic Results». sports-reference.com. Arxivat de l'original el 3 de desembre 2016. [Consulta: 27 juny 2016].
* ↑ Haiti et Les Jeux Olympiques - Constantin Henriquez de Zubiera
# Màxim i mínim (elements)

* No s'ha de confondre amb Màxims i mínims.
En matemàtiques, i particularment en teoria de l'ordre, donat un conjunt parcialment ordenat ( A , ≤), un element a ∈ A és l'element màxim de A si qualsevol altre element de a és menor o igual que ell, és a dir, si per a tot x ∈ a , a ≤ x.
Un element mínim es defineix dualment, com aquell a ∈ A tal que qualsevol altre és major o igual que ell, és a dir, tal que per a tot x ∈ a , a ≤ x .
La propietat de antisimetria de la relació d'ordre ≤ assegura que d'existir un element màxim o mínim en un conjunt, aquests són únics.

## Vegeu també

* Element major i menor
* Element maximal i minimal
* Majorant i minorant

## Referències

* Birkhoff, Garrett «Lattice Theory» (en anglès). American Matematical Society, Colloquium Publications [Estats Units], 2a, 1967, pàg. 423. ISSN: 0065-9258 [Consulta: 21 novembre 2010].
# Wailua

Wailua és una concentració de població designada pel cens dels Estats Units a l'estat de Hawaii. Segons el cens del 2000 tenia 2.083 habitants.

## Demografia

Segons el cens del 2000, Wailua tenia 2.083 habitants, 781 habitatges, i 549 famílies La densitat de població era de 624,94 habitants per km².
Dels 781 habitatges en un 30,7% hi vivien nens de menys de 18 anys, en un 52,1% hi vivien parelles casades, en un 12,4% dones solteres, i en un 29,7% no eren unitats familiars. En el 23,8% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,16.
Per edats la població es repartia de la següent manera: un 25,4% tenia menys de 18 anys, un 6,3% entre 18 i 24, un 25,3% entre 25 i 44, un 25,6% de 45 a 64 i un 17,4% 65 anys o més.
L'edat mediana era de 41,1 anys. Per cada 100 dones hi havia 102,04 homes. Per cada 100 dones de 18 o més anys hi havia 98,21 homes.
La renda mediana per habitatge era de 45.875 $ i la renda mediana per família de 52.083 $. Els homes tenien una renda mediana de 34.615 $ mentre que les dones 25.380 $. La renda per capita de la població era de 20.231 $. Aproximadament el 8,7% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wailua». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Wailua». American Fact Finder. Oficina del Cens dels Estats Units, 15-09-2010.
# Volta a Suïssa 1970

La Volta a Suïssa 1970 fou la 34a edició de la Volta a Suïssa. Aquesta edició es disputà de l'11 al 19 de juny de 1970, amb un recorregut de 1.629 km distribuïts en 9 etapes, la primera d'elles dividida en dos sectors. La sortida fou a Murten, mentre l'arribada fou a Zúric.
El vencedor final fou l'italià Roberto Poggiali, que s'imposà amb més d'un minut de diferència, sobre el suís Louis Pfenninger. El també italià Primo Mori completà el podi. Arie den Hartog guanyà la classificació de la muntanya, mentre Franco Bitossi aconseguí la dels punts i el Salvarani fou el millor en la classificació per equips.

## Etapes

| Etapa | Data | Recorregut | Km | Vencedor d'etapa | Líder de la general |
| 1ª | 12 de juny | Murten - Murten (CRI) | 4 | Rudi Altig (GER) | Rudi Altig (GER) |
| 1ª | 11 de juny | Murten - Liestal | 185 | Franco Bitossi (ITA) | Rudi Altig (GER) |
| 2ª | 12 de juny | Liestal - Bazenheid | 160 | Eddy Beugels (NED) | Rudi Altig (GER) |
| 3ª | 13 de juny | Bazenheid - Arosa | 144 | Franco Bitossi (ITA) | Franco Bitossi (ITA) |
| 4ª | 14 de juny | Arosa - Locarno | 199 | Arnaldo Caverzasi (ITA) | Roberto Poggiali (ITA) |
| 5ª | 15 de juny | Airolo - Meiringen | 197 | Harry Steevens (NED) | Roberto Poggiali (ITA) |
| 6ª | 16 de juny | Meiringen - Finhaut | 195 | Felice Gimondi (ITA) | Roberto Poggiali (ITA) |
| 7ª | 17 de juny | Finhaut - Berna | 198 | Gerard Vianen (NED) | Roberto Poggiali (ITA) |
| 8ª | 18 de juny | Berna - Sarmenstorf | 165 | Dino Zandegù (ITA) | Roberto Poggiali (ITA) |
| 9ª | 19 de juny | Sarmenstorf - Zúric | 182 | Albert Fritz (GER) | Roberto Poggiali (ITA) |

## Classificació final

| | Ciclista | Equip | Temps |
| 1 | Roberto Poggiali (ITA) | Salvarani | 43h 53' 27" |
| 2 | Louis Pfenninger (SUI) | G.B.C.-Zimba | + 1' 03" |
| 3 | Primo Mori (ITA) | Salvarani | + 1' 14" |
| 4 | Arie den Hartog (NED) | Caballero | + 1' 16" |
| 5 | Ugo Colombo (ITA) | Filotex | + 1' 56" |
| 6 | Kurt Rub (SUI) | G.B.C.-Zimba | + 2' 37" |
| 7 | Franco Bitossi (GER) | Filotex | + 3' 53" |
| 8 | Felice Gimondi (ITA) | Salvarani | + 4' 37" |
| 9 | Bernard Vifian (SUI) | Bonanza | + 8' 14" |
| 10 | Hans Junkermann (GER) | Batavus | + 9' 12" |

## Referències

* ↑ «Tour de Suisse 1970». sitiodeciclismo.net. [Consulta: 13 juny 2015].
* ↑ «Tour de Suisse 1970». Les-Sports.info. [Consulta: 13 juny 2015].

## Enllaços externs

* Web oficial Arxivat 2010-08-25 a Wayback Machine. (alemany) (francès)
# Vivint Smart Home Arena

El Vivint Smart Home Arena és un pavelló esportiu situat en la ciutat de Salt Lake City, Utah, en els Estats Units, propietat de Larry H. Miller. Es va acabar de construir el 1991, i va ser inaugurat el 4 d'octubre d'aquest mateix any amb el nom de Delta Center. El novembre de 2006 va canviar el seu nom per l'actual, per motius d'esponsorització per part de l'empresa Vivint. És el recinte en el qual juga els seus partits com local l'equip de Utah Jazz de l'NBA.

## Història

El pavelló estava originàriament pensat per a 20.000 espectadors, que servís de terreny local per als equips de Utah Jazz i dels Salt Lake Golden Eagles, un equip de les lligues menors d'hoquei sobre gel. Va reemplaçar al ja demolit Salt Palace, que comptava amb 12.616 localitats. El finançament va anar a càrrec de l'empresari de Utah Larry H. Miller, començant les obres el 22 de maig de 1990 i essent inaugurat el 4 d'octubre de 1991. El cost total va ascendir a 93 milions de dòlars.
El primer partit que es va disputar en aquest pavelló va ser el disputat entre els Golden Eagles i els Peoria Rivermen, el 16 d'octubre de 1991, mentre que el primer partit de bàsquet va ser un de pretemporada entre els Jazz i els New York Knicks, amb victòria d'aquests últims per 101-95.
Diversos esdeveniments d'importància s'han celebrat en aquest pavelló, com els tornejos de bàsquet masculí de la Western Athletic Conference entre 1993 i 1995, l'All-Star Game de 1993, el campionat dels Estats Units de Patinatge artístic sobre gel el 1999, així com diverses proves dels Jocs Olímpics de Salt Lake City 2002.
L'agost de 1999 el sostre de la instal·lació es va veure seriosament afectat per un tornado, costant la seva reparació gairebé 4 milions de dòlars.

## Enllaços externs

* Web oficial
# Wikiwand

'Wikiwand' és una interfície de programari comercial patentada desenvolupada per veure articles de Wikipedia disponible per a diversos navegadors web populars com una extensió de navegador gratuïta o un aplicació mòbil. Afegeix 1 interfície patentada amb navegació personalitzada, que a diferència de Wikipedia, conté anuncis.

## Història

Wikiwand (originalment WikiWand) va ser fundada el 2013 per Lior Grossman i Ilan Lewin, la interfície inclou un menú de barra lateral, barra de navegació, enllaços personalitzats a altres idiomes, nova tipografia i accés a vistes prèvies d'articles enllaçats. La llista de continguts es mostra constantment a la banda esquerra. La interfície també inclou anuncis gràfics i articles patrocinats. Al juliol de 2020, una pàgina web de Wikiwand de mostra tenia 6 anuncis gràfics i 36 articles patrocinats. Hi ha cinc anuncis gràfics en la secció de contingut principal de l'article, un a la barra de navegació de la part esquerra i els articles patrocinats estan sota el contingut de l'article.
Segons Grossman, "No tenia sentit per a nosaltres que el cinquè lloc web més popular del món, utilitzat per 500 milions de persones, tingués una interfície que no s'hagi actualitzat en més d'una dècada. Hi trobem la interfície de Wikipedia abarrotada, difícil de llegir (grans blocs de text petit), difícil de navegar i deficient en termes d'usabilitat ".
Al maig de 2017, Ilan Lewin va deixar Wikiwand on s'exercia com director de tecnologia.
Al gener de 2019, Lior Grossman va deixar Wikiwand, on s'exercia com director executiu.

## Relació amb Wikipedia

En 2014, Wikiwand va poder recaptar 506.953 euros per donar suport al desenvolupament de la interfície. Va declarar que tenia la intenció de recaptar ingressos a través de la publicitat i donar el 30% dels seus guanys a la Fundació Wikimedia, tot i que la declaració de donació va ser eliminada de seva pàgina d'informació a principis de l'any 2015 pel que ha estat multitud de vegades criticat.

## Compatibilitat

La interfície està disponible en Google Chrome, Safari i Firefox, així com a través de l'lloc web de Wikiwand. Al març de 2015, Wikiwand va llançar una aplicació iOS per a iPhone i iPad. Actualment s'està desenvolupant una aplicació per Android.

## Referències

* ↑ «Dieges & Clust - Wikiwand» (en anglès). Wikiwand, 12-06-2020. [Consulta: 12 desembre 2020].
* ↑ «Web App WikiWand Raises $ 600,000 To Give Wikipedia A New Interface» (en anglès). TechCrunch, 02-08-2014. [Consulta: 12 desembre 2020].
# Wikitongues

Wikitongues és una organització sense ànim de lucre amb registre a Nova York, els Estats Units. L'objectiu de l'organització és documentar totes les llengües del món. Fou fundada l'any 2014 per Frederico Andrade, Daniel Bögre Udell i Lindi Botes.
Al maig de 2016, Wikitongues havia enregistrat al voltant de 329 vídeos en més de 200 llengües. Al 2018, ja han enregistrat més de 350 llengües, o el 5% de les llengües d'arreu del món.
Poly és un programari de codi obert dissenyat per compartir i aprendre llengües. El projecte es va finançar a través de Kickstarter i l'organització va aconseguir recaptar 52,716 dòlars americans amb l'ajut de 429 donants. Actualment, el programari està en construcció.
Tots els vídeos és comparteixen amb llicència CC-by-NC 4.0. No fa gaire es va afegir l'opció de compartir el vídeo amb llicència CC-by-SA 4.0.

## Referències

* ↑ Judith Duffy. «Dinnae haud yer wheesht ... team collating all languages on planet lands in Scotland». Herald Scotland, 28-06-2014. [Consulta: 14 maig 2016].
* ↑ «Wikitongues Press Release Arxivat 2016-04-30 a Wayback Machine.». [Consulta: 13 maig 2016].
* ↑ «Wikitongues: Biography». Kickstarter. [Consulta: 15 maig 2016].
* ↑ Wikitongues. «Hello from Wikitongues», 04-11-2016. [Consulta: 20 febrer 2018].
* ↑ Nina Strochlic. «The Race to Save the World's Disappearing Languages». National Geographic, 16-04-2018. [Consulta: 3 maig 2018].
* ↑ Jared Goyette. «This nonprofit wants to build a tool to share and document all the world's languages». PRI, February 23, 2016. [Consulta: 13 maig 2016].
* ↑ Kate Groetzinger. «Anyone can contribute to this dictionary of the world's dying languages». Quartz, February 12, 2016. [Consulta: 14 maig 2016].
* ↑ Wikitongues. «Share and learn every language in the world». Kickstarter. [Consulta: 13 maig 2016].
* ↑ Wikitongues. «Wikitongues Licensing». Wikitongues. Arxivat de l'original el 21 d’agost 2017. [Consulta: 20 agost 2017].
# Winthrop (Iowa)

Winthrop és una població dels Estats Units a l'estat d'Iowa. Segons el cens del 2000 tenia 772 habitants.

## Demografia

Segons el cens del 2000, Winthrop tenia 772 habitants, 327 habitatges, i 206 famílies. La densitat de població era de 513,9 habitants/km².
Dels 327 habitatges en un 30,6% hi vivien nens de menys de 18 anys, en un 52% hi vivien parelles casades, en un 8,3% dones solteres, i en un 37% no eren unitats familiars. En el 33,9% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,5% tenia menys de 18 anys, un 8,7% entre 18 i 24, un 27,5% entre 25 i 44, un 22,2% de 45 a 60 i un 16,2% 65 anys o més.
L'edat mediana era de 38 anys. Per cada 100 dones de 18 o més anys hi havia 84,3 homes.
La renda mediana per habitatge era de 36.136 $ i la renda mediana per família de 42.969 $. Els homes tenien una renda mediana de 31.641 $ mentre que les dones 22.500 $. La renda per capita de la població era de 19.183 $. Entorn del 4,3% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winthrop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Winthrop». American Fact Finder. Oficina del Cens dels Estats Units, 12-01-2010.
# Winterstown

Winterstown és una població dels Estats Units a l'estat de Pennsilvània. Segons el cens del 2000 tenia 546 habitants.

## Demografia

Segons el cens del 2000, Winterstown tenia 546 habitants, 207 habitatges, i 162 famílies. La densitat de població era de 90,5 habitants per km².
Dels 207 habitatges en un 33,8% hi vivien nens de menys de 18 anys, en un 66,2% hi vivien parelles casades, en un 7,7% dones solteres, i en un 21,3% no eren unitats familiars. En el 15,5% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,4% tenia menys de 18 anys, un 7% entre 18 i 24, un 33,3% entre 25 i 44, un 25,1% de 45 a 60 i un 11,2% 65 anys o més.
L'edat mediana era de 37 anys. Per cada 100 dones de 18 o més anys hi havia 101,9 homes.
La renda mediana per habitatge era de 45.625$ i la renda mediana per família de 47.917$. Els homes tenien una renda mediana de 33.523$ mentre que les dones 23.583$. La renda per capita de la població era de 19.934$. Entorn del 3,6% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winterstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Winterstown». American Fact Finder. Oficina del Cens dels Estats Units, 12-01-2010.
# Winterthur

Winterthur és un municipi del cantó de Zúric (Suïssa), cap del districte de Winterthur.

## Persones il·lustres

* Max Niedermann, filòleg.
* Hans Gamper, fundador del FC Barcelona.
* Richard Robert Ernst (1993-) químic, Premi Nobel de Química de l'any 1991.
* W. Hess (1906-1997), musicòleg i compositor.
* Walther Reinhardt (1886-1975), director d'orquestra i cors.
* Beat Raaflaub (1946), director d'orquestra suís

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Waveland

«Waveland» té aquests significats:
* Waveland (micronació), estat independent no reconegut, creat per Greenpeace a l'illot Rockall
* Waveland (Indiana), població dels Estats Units a l'estat d'Indiana
* Waveland (Mississipi), població dels Estats Units a l'estat de Mississipi
# Waveboard

Waveboard, caster board o vigorboard és un vehicle similar a un monopatí però amb dues seccions i una barra que els uneix, per poder-se impulsar fent esses.
Consisteix en dues plataformes independents unides per una barra metàl·lica de torsió, amb una roda en cada placa i rodaments abecs. Les dues plaques es poden moure d'un costat a l'altre, i amb això s'aconsegueix autopropulsar-se sense que calgui tornar a ficar el peu a terra. Fins i tot es pot pujar pendents amb un senzill moviment de maluc. Per avançar has de fer una "s" amb el monopatí.

## Referències

* ↑ Merle, Andrea. «Dime qué tabla usas y te diré qué tipo de skater eres» (en castellà). Cuatro, 02-10-2017. [Consulta: 20 març 2023].
* ↑ «What is waveboarding, a new trend in Bengaluru that's keeping youngsters busy?» (en anglès). Indian express. [Consulta: 20 març 2023].
* ↑ Senking, Giulia. «Waveboard - vielseitiger Spaß auf zwei Rollen» (en alemany). Waltroper Zeitung, 10-08-2021. [Consulta: 20 març 2023].
* ↑ «Waveboard: cum funcţionează şi ce trebuie să ştiţi înainte de a vă urca pe unul (P)» (en romanès). news.ro, 12-09-2022. [Consulta: 20 març 2023].